**Zapisnik 8. sestanka Goriškega Golf kluba, ki je potekal dne 20.2.2018 s pričetkom ob 16.00 uri**

Vabljeni člani UO in NO, Barbara Hvalič Erzetič, David Zalašček

Prisotni : Valter Vodopivec, Mitja Munih, Ivan Lipovšek, Silvester Vončina, Iztok Pelan, Barbara Hvalič Erzetič, David Zalašček

Odsotni: Marino Furlan, Silvester Polanc, Aleš Krivec

Sestanek je vodil predsednik društva Valter Vodopivec

Zapisnik je zapisal Mitja Munih

Sestanek je bil zaključen ob 19.00 uri

Dnevni red:

* Poročilo predsedniški turnir, objava interklubskih turnirjev
* Poročilo o članstvu v klubu in plačanih članarinah
* Priprava vabila za začetniški turnir – odprti 11.3.
* Predlog izleta za GGK
* Poročilo kapetana – prva prijava na Audi ecletic
* Razno (komisija za promocije – poročilo)

Ad 1)

GGK je uspešno organiziral predsedniški turnir na katerega je povabil 24 slovenskih klubov. Vabilu se je odzvalo 9 klubov.: Diners G&C klub Ljubljana, GK Adria, Golf kluba Grad Mokrice, GK Eagle-Brnik, Golf klub Otočec, Golf klub Ptuj, GC Bovec, GC Racman in GC Grosuplje. Zadnji trije klubi so udeležbo odpovedali zadnji dan.

Turnir je potekal v sproščenem vzdušju saj je bil namen turnirja druženje z drugimi klubi in navezava stikov za morebitne medsebojne interklub turnirje. Dogovorili smo se z klubi GK Ptuj, GK Eagle-Branik in GC Grosuplje za pripravo interklubskih turnirjev. 24.3.2018 bomo izvedli prvi interklub turnir z GK Eagle- Branik. Dogovori glede terminov z GK Ptuj in GC Grosuplje so še v teku, tako da bomo naše članstvo obvestili o terminih v kratkem. Pričakujemo tudi čim številčnejšo udeležbo naših članov na povratnih interklubskih turnirjih. Tudi za te datume se še dogovarjamo.

Ad 2) Lansko število članov kluba je bilo 48. V letu 2018 je v našem klub evidentiranih 85 članov. Prirastek članstva znaša 66,67%. 81 članov je že plačalo letno članarino. 3 lanski člani članarine še niso poravnali. V klub je na novo pristopilo 37 članov. Dva nova člana še nista poravnala članarine. 20 naših članov je vplačalo letno karto v Koprivnem.

Struktura članstva:

|  |  |  |  |  |
| --- | --- | --- | --- | --- |
| Št. |   | HCP < 36 | HCP >= 36 | DI |
| 24 | Ženske | 10 | 12 | 2 |
| 61 | Moški | 38 | 19 | 4 |
| 85 | Skupaj | 48 | 31 | 6 |

Ad 3)

Klub bo 11. marca organiziral skupaj s G&CC Castello di Spessa odprti turnir za začetnike in navdušence golfa. Oblika turnirja bo Texas Scramble v štirih – 18 lukenj. Z igriščem v Koprivnem smo dogovorjeni, da bo green fee za vse naše člane 25 EUR. S Hosterio del Castelo smo dogovorjeni za malico po odigrani tekmi. Prispevek 10 EUR po igralcu. UO je potrdil turnir. Priznanja oz. diplome za najboljše bo pripravila komisija za promocije (Iztok)

Ad 4)

Poročilo sekcije za potovanja in izlete. Barbara je pripravila šest možnih variant izletov, ki bi jih klub organiziral za naše člane. Soglasno je bil sprejet sklep, da se organizira tridnevni izlet od 6.4.2018 do 8.4.2018 na igrišče ASOLO (Asolo golf klub). Storitev 2x nočitev z zajtrkom, 3x igranje golfa, apartmaji neposredno na igrišču. Predlog izleta in vabilo se bo objavilo na naši spletni strani. Našim članov bomo po mailu še posebej poslali vabilo. Za zbiranje prijav in organizacijo je zadolžena Barbara.

Ad 5)

Poročilo sekcije za tekmovanja.

Kapetan kluba David je pripravil predlog za prijavo kluba na dve tekmovanji:

* AUDI ECLECTIC LADIES CUP 2018
* Medklubski turnirji pod okriljem GZS

**AUDI ECLECTIC LADIES CUP 2018.**

Goriški golf Klub se mora do 5.3. prijaviti na omenjeni turnir.

Turnirji se bodo predvidoma odvijali od 01.05.2018 do 25.08.2018 na igrišču v Kaprivnem (Italija). Tekmovalke morajo odigrati najmanj 6 krogov v okviru določenih terminov. Na zaključni turnir (finale) se iz vsakega kluba uvrsti po 5 tekmovalk z najboljšim končnim neto rezultatom (in minimalno 6 odigranimi krogi). Za izvedbo in koordinacijo skrbi kapetan kluba David.

UO je soglasno potrdil udeležbo kluba na omenjenem tekmovanju.

 **Medklubski turnirji pod okriljem GZS**

 Goriški golf klub se namerava v letošnji sezoni 2018 prijaviti tudi na medklubska tekmovanja v okviru GZS. Razpis še ni objavljen. Za koordinacijo in obveščanje skrbi kapetan. Članstvo bomo o vseh pogojih obvestili.

Ad 6) Razno

* Poročilo komisije za promocije. Predlog za oblikovanje in nabavo transparenta. Na vseh naših turnirjih se promovira sponzorje - zadolžen Iztok
* Problematika POS terminala s katerim bi klub lažje funkcioniral pri izvedbi turnirjev, plačilu letnih kart ter drugih dogodkov. UO prelaga to tematiko za nedoločen čas. V kolikor se bodo pogoji uporabe spremenili bomo ponovno odprli to tematiko.

Predviden naslednji sestanek je v marcu 2018.

V Novi Gorici, 20.2.2018 predsednik Goriškega golf kluba

 Valter Vodopivec, l.r.